Ազգային ժողովի նախագահ Արա Բաբլոյանի կարծիքով՝ Հայաստանում սահմանադրական փոփոխությունների կարելի է գնալ միայն քաղաքական կոնսենսուսի միջոցով: Հիշեցնենք, որ վարչապետ Նիկոլ Փաշինյանն է նախաձեռնում նման փոփոխություններ, որով ԱԺ-ն ինքնալուծարելու հնարավորություն պետք է ստանա, Արա Բաբլոյանը տեղեկացրեց. «Նախևառաջ դեռ մենք չենք ստացել առաջարկություն, ստանալուց հետո կքննարկենք: Դա քաղաքական գործընթաց է և քննարկման, կոնսենսուսի արդյունք կարող է լինել, այսինքն՝ դա չի կարող լինել մեկ կամ երկու մարդու կամ քաղաքական գործչի ցանկություն: Դա պետք է լինի կոնսենսուսի արդյունք», - նշեց Ա.Բաբլոյանը: